दिल्ली : यूनाइटेड न्यूज ऑफ इंडिया (यूएनआई) की हिन्दी सेवा यूनीवार्ता के वरिष्ठ पत्रकार अजय कुमार विश्वकर्मा, यूएनआई के निखिल व्यास और यूएनआई उर्दू के सैयद अंजुम तथा राष्ट्रीय सहारा के हिन्दी के समूह संपादक विजय राय समेत 23 पत्रकारों को 41वें मातृश्री पुरस्कार से सम्मानित किया गया। चांदनी चौक स्थित अभिषेक सिनेप्लेक्स में आयोजित पुरस्कार समारोह के मुख्य अतिथि केंद्रीय संसदीय कार्य राज्य मंत्री मुख्तार अब्बास नकवी ने पत्रकारों को इस पुरस्कार से नवाजा। इस मौके पर पुरस्कार समिति के अध्यक्ष सुखवीर शरण अग्रवाल व संयोजक दिनेश शर्मा समेत तमाम बुद्धिजीवी मौजूद थे।